b"\n_START_ARTICLE_\nJakob Emanuel Handmann\n_START_SECTION_\nVida i obra\n_START_PARAGRAPH_\nJakob Emanuel Handmann era el nov\xc3\xa8 fill de Johann Jakob Handmann, un forner i despr\xc3\xa9s\xc2\xa0agutzil de Waldenburg, i de la seva dona Anna Maria Rispach. Entre 1735 i 1739 va ser aprenent a\xc2\xa0Schaffhausen\xc2\xa0del pintor i estucador Johann Ulrich Schnetzler. Va fer viatges d'estudis a Par\xc3\xads, Roma i N\xc3\xa0pols. A Par\xc3\xads va treballar en l'estudi de Jean Restout II, qui va influir en el seu treball. El 1742 Handmann va viatjar per Fran\xc3\xa7a, i va entrar a treballar en l'estudi del retratista H\xc3\xb6rling, amb el qual es va associar. Handmann era gaireb\xc3\xa9 sempre el responsable de pintar els rostres dels clients. A It\xc3\xa0lia va treballar entre altres en els estudis de Marco Benefial i Pierre Subleyras a Roma, dedicat principalment a copiar obres mestres de l'antiguitat cl\xc3\xa0ssica i del renaixement._NEWLINE_El juny de 1746 va tornar a Su\xc3\xafssa, i l'any 1747 es va establir a Basilea, on va obrir\xc2\xa0el seu propi estudi. Molts dels seus clients eren patricis de la ciutat i de l'\xc3\xa0rea de Berna. Gr\xc3\xa0cies al suport del noble estoni\xc3\xa0\xc2\xa0Carl Friedrich von Staal, Handmann es va convertir en membre de l'Accademia Clementina de Bolonya en 1773. Un viatge a\xc2\xa0Alemanya en 1753 va ser l'\xc3\xbaltima vegada en qu\xc3\xa8 va sortir del seu pa\xc3\xads natiu._NEWLINE_Va ser contemporani i compatriota dels pintors Anton Graff, Jean Preudhomme, Angelika Kauffmann, Johann Jakob Schalch, Johann Caspar F\xc3\xbcssli i del seu fill Johann Heinrich F\xc3\xbcssli."